 

**Republika e Kosovës Komuna e Gjilanit**

**Republika Kosova Opština Gnjilane**

**Republic of Kosovo Municipality of Gjilan**

**Gilan Belediyesi**

Në bazë të nenit 10. pika 2.1, nenit 11. pika.3, nenit 15. dhe nenit 26. pika 3. të Ligjit Nr. 04/L-174 për Planifikim të Hapësinor , nenit 17 pika b. të Ligjit nr. 03/L-040 për Vetëqeverisjen Lokale, nenit 1. dhe 2. të Udhëzimit Administrativ për zbatimin e Ligjit për Planifikim Hapësinor mbi elementet themelore të Planit Zhvillimor të Komunës, nr. Rend. 33, prej 16.12/2003, dhe nenit 37. paragrafi 1, pika 1.2. të Statutit të Komunës së Gjilanit, e duke u mbështetur në pikën 8. të Vendimit Nr. 01. 11736 për miratimin e Planit Zhvillimor Komunal “Qyteti i Gjilanit” të dt. 30.10.2008, Kuvendi i Komunës së Gjilanit në seancën e mbajtur më datë: 27.04.2016, miraton këtë:

**V e n d i m**

**Për Qasjen e Revidimit të Planit Zhvillimor Komunal: “Gjilani 2015+”**

1. Me këtë Vendim, i qaset revidimit të Planit Zhvillimor Komunal: “Gjilani 2015+”, nr. 01.11736, të datës 30.10.2008, ( në tekstin e mëtjemë: PZHK-Gjilani 2015+”, i cili përfshinë tërë teritorin e Komunës së Gjilanit, në sipërfaqe prej gjithësej: 392 hektar, në tërësi sipas paraqitjes grafike e cila është pjesë përbërse e këtij vendimi.
2. Revidimi nga pika I. e këtij vendimi nënkupton: plotësimin, ndryshimin, harmonizimin, riplanifikimin, ndryshimin e destinimit të shfrytëzimit të hapësirës dhe resurseve tjera, në tërë teritorrin e Komunës së Gjilanit.
3. “PZHK-Gjilani 2015+”, duhet të hartohet si tërësi e hapësirës-teritorit të komunës së Gjilanit dhe ka për detyrë të përcaktojë:Vizionin, qëllimin, objektivat dhe caqet e zhvillimit të Komunës, në aspekt të shfrytëzimit dhe të rregullimit të hapsirës si dhe ndërlidhjen e këtij plani me planet apo hapësirat që korrespondojnë dhe përkufizohen me këtë plan, në përputhshmëri me Planin Hapësinor të Kosovës dhe Hartën Zonale të Kosovës.
4. Me Planin nga pika I. e këtij vendimi do të harmonizohet destinimi, organizimi dhe shfrytëzimi i hapësirës së përfshirë me Plan, në kontekst të ndryshimeve të bëra dhe me nevojat dhe mundësitë reale për të arritur kushte optimale të zhvillimit dhe organizimit hapsinor, mbrojtjes së mjedisit, trashëgimisë kulturore, rregullimit të tokës bujqësore, tokës ndërtimore, vendbanimeve, dhe destinime tjera, infrastrukturës sociale dhe infrastrukurës teknike komunale, me qëllim të krijimit të kushteve dhe për zhvillim të qëndrueshëm, kompakt dhe racional hapësirës që janë si pjesë e tërësisë së Planit Zhvillimor Komunal të Komunës së Gjilanit.
5. PZHK, duhet të përmbajë: Pjesën tekstuale dhe Pjesën grafike, me të gjitha elementet e parapara me U.A. për zbatimin e Ligjit për planifikimin hapsinor mbi elementet e themelore të Planit Rregullues Urban, nr. rend. 41, nr. prot.02/05,

A.Pjesa tekstuale përmbanë:

1. Profilin e Zhvillimit Hapësinor dhe Analizën e Gjendjes;
2. Vizionin, parimet dhe caqet;
3. Kornizën e Zhvillimit Hapësinor;
4. Strategjitë dhe Veprimet për zbatim si dhe
5. Dispozitat për zbatim.

B. Pjesa grafike përmbanë: të dhënat hartografike dhe shtojcat tjera grafike, në të

cilat paraqiten: gjendja dhe ndërhyrjet në hapësirë në këto fusha:

1.1. Demografia dhe Qështjet Sociale;

1.2. Zhvillimi Ekonomik;

1.3. Mjedisi dhe Shfrytëzimi i Tokës si dhe

1.4. Infrastruktura teknike, publike dhe sociale;

2. Zhvillimi i qendrave rurale dhe

5. Zhvillimi i vendbanimeve dhe zonave rurale.

1. Bartës i hartimit të detyrës projektuese, organizimit dhe mbikqyrjes së procesit të hartimit të këtij plani, caktohet: Drejtoria për Urbanizëm, Planifikim dhe Mbrojtje të Mjedisit e Komunës së Gjilanit.
2. Draft plani duhet vënë në shqyrtim publik dhe komente. Paraqitja e planit për shqyrtim publik dhe koha për dhënjen e komenteve duhet të duhet të shpallen në mjetet e informimit.
3. Financimi i hartimit të këtij plani do të bëhet nga mjetet buxhetore të KK-ës së Gjilanit.
4. Financimin e revidimit të PZHK: “Gjilani 2015+”, mund të bëhet edhe nga palët e treta, me pëlqimin paraprak dhe në koordinim me Komunën e Gjilanit dhe mbikqyrje të Drejtorisë për Urbanizëm, Planifikim dhe Mbrojtje të Mjedisit e Komunës së Gjilanit.
5. PZHK: Gjilani 2015+”, do të hartohet për periudhën 8 vjeqare.
6. Elaborati i këti plani do të hartohet në 5 kopje të origjinalit.
7. Mbi zbatimin e këtijë Vendimi do të kujdeset Kryetari i Komunës së Gjilanit dhe Drejtoria për Urbanizëm, Planifikim dhe Mbrojtje të Mjedisit e Komunës së Gjilanit.
8. Ky Vendim hyn në fuqi 15 ditë pas regjistrimit në zyrën e protokollit të MAPL-së dhe publikimit në gjuhët zyrtare në ueb faqen e Komunës,

01.Nr. 016-39497 K r y e t s u e j a ,

Gjilan, më 27.04.2016. \_\_\_\_\_\_\_\_\_\_\_\_\_\_\_\_\_

/Valentina Bunjaku-Rexhepi/

A R S Y E T I M

i

Vendimit për qasjen e revidimit të PZHK-\*Gjilani 2015+\*

Bazë juridike për miratimin e Vendimit mbi qasjen e hatrimit të Planit Zhvillimor të Komunës së Gjilanit: \*Gjilani 2015+\* (në tekstin e mëtejmë: PZHK:\*Gjilani 2015+\*) Kushtetuta, Ligji për Planifikimn Hapësinor, Ligji për Mbrojtjen e Natyrës, Ligji për Ndërtimin, Ligji për Tokën Bujqësore, Ligji për Rrugët, Ligji për Ujërat e Kosovës, Ligji për Mbrojtjen e Trashëgimisë Kulturore, Ligji për Vetqeverisjen Lokale dhe akte nënligjore e që në mënyrë direkte rregullojnë fusha të caktuara, Statuti i Komunës së Gjilanit, etj, në bazë të së cilave, Kuvendet Komunale obligohen që të nxjerin dhe miratojnë aktin mbi PZHK i cili duhet të përfshijë tërë teritorin e Komunës, në kontekst edhe të ndryshimeve që nga koha e miratimit.

Plani hapësinor i një tërësie-njësie teritoriale siqë është Komuna e Gjilanit, është përmbledhje shumë komplekse multidisciplinare e të gjitha aktiviteteve dhe dukurive që ndodhin apo zhvillohen brenda kësajë hapësire.

Plani hapësinor ndërtohet në bazë të një strategjije afatgjate të planifikimit dhe zhvillimit duke filluar nga analiza e gjendjes ekzistuese të të gjitha sferave me ndikim siqë janë:,

-sistemi shoqëroro-ekonomik, / arsimi, shkenca, shëndetësia, kultura, sporti, rekreacioni, informimi etj./;

-teritori dhe struktura gjeografike dhe gjeofizike; /hapsira, konfiguracioni, të dhënat inxhinjeriko-gjeologjike, pedologjike, karakteristikat seizmike, bazat gjeodezike, hidrologjike, etj/

-popullsia / shtrirja, dendësia, tendencat migruese-demigruese/

-infrastruktura Publike, sociale dhe teknike / shtrirja e vendbanimeve dhe niveli i ndërtimeve rrjeti rrugor, ujësjellësit, kanalizimit, elektrik, PTT, përqojave etj.,/;

-tërësitë ambientale dhe mjedisore;

-ekonomia (mikro dhe makro planet) me të gjitha përmbajtjet e saja, industria, energjetika dhe teknologjitë e larta, ambienti jetësor, resurset e papërseritshme natyrore (resurset të cilat nuk regjenerohen);

-infrastruktura si kompleks domethënjesh, komunikative, hapësinore dhe urbanistike në kuptimin e planifikimit dhe zhvillimit si dhe

-nëndisciplina të tjera të cilat në mënyrë direkte ose indirekte ndikojnë në planifikim dhe zhvillim të qëndrueshëm bashkohor.

Komuna e Gjilanit ka një sipërfaqe prej: 392 km², ndërsa para riorganizimit territorial të vitit 2010, ka patur: 51.496.72.77 ha.

Plani i Parë Hapësinor iI Komunës së Gjilanit, (“PZHK-Gjilani 2015+”), është miratuar më 30.10.2008, edhe pse në vitet 1976-77 nga Kuvendi i Komunës së asajë kohe është mitaruar Vendimi qasjen e hartimit të Planit Hapsinor të Komunës së Gjilanit, janë punuar disa draftdokumente dhe analiza, por për shkaqe të rrethanave të atëhershme, i njejti nuk është miratuar.

Me qëllim të krijimit të kushteve të zhvillimit afatëgjatë strategjik të qëndrueshëm dhe bashkohor dhe mundësive të shfrytëzimit racional të të gjitha resurseve natyrore dhe potencialit njerzor (Tokës, ujit, burimve termale, pozitës gjeogrfike, burimeve humane, kapitalit etj.), me gjithëpërfshirje të të gjith akterve kyq në kët proces duke filluar nga Strukturat udhëheqëse , Organet dhe Institucionet komunale, Ekspertëve të planifikimit, Shoqërsë Civile, Grupeve të interesit, dhe komunitetin, e në bashkpunim me Ministritë dhe Institucionet përkatëse të nivelit qendror, Drejtoria për Urbanizëm, Planifikim dhe Mbrojtje të Mjedisit si menagjuese e këtij projekti do të angazhohet, që ky Plan të hartohet dhe miratohet duke përcjellë të gjitha procedurat dhe normat teknike të parapara për hartimin e nji Plani cilësor, kualitativ dhe të qëndrueshëm, për tërë teritorin e komunës së Gjilanit, gjithënjë duke u ndërlidhur me ndryshimet ligjore që kan pasuar nga koha e miratimit e deri më tani dhe obligojn komunat në hartimin apo revidimine Planeve ekzistuese.

Edhe me këtë rast presim që me vërejtjet, sugjerimet dhe plotësimet e Juaja, ky propozim Vendim të miratohet.

DREJTORIA PËR URBANIZËM, PLANIFIKIM DHE MBROJTJE TË MJEDISIT

Gjilan, Mars / 2015